Diari Oficial de la Generalitat Valenciana


Sumari del DOGV 9931, del 06-09-2024 (2024/8899)

RESOLUCIÓ de 30 d’agost de 2024, de la Direcció General de Personal Docent, per la qual es nomena personal funcionari en pràctiques les persones aspirants seleccionades en el marc del procediment selectiu d'ingrés al cos de mestres convocat per Orde 11/2023, de 19 de desembre, de la Conselleria d'Educació, Universitats i Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9931

Data del DOGV
:   06-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/8899

CVE
:   KCPY-A-0549-0022

Data del document
:   30-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Per Orde 11/2023, de 19 de desembre, de la conselleria d'Educació, Universitats i Ocupació, es va convocar procediment selectiu de concurs oposició per a ingrés en el cos de mestres (597) i procediment per a l'adquisició de noves especialitats per personal funcionari del mateix cos (DOGV 9750, 21.12.2023), una vegada fetes públiques les llistes de les persones aspirants que han superat el concurs oposició, de conformitat amb la base 11 de la mencionada convocatòria, esta direcció general de Personal Docent, fent ús de les atribucions conferides en el Decret 136/2023, de 10 d'agost, del Consell,

RESOL

*Primer*

Nomenar personal funcionari en pràctiques del cos de mestres durant el curs escolar 2024-2025 les persones aspirants que han resultat seleccionades i que figuren en l'annex  I a la present resolució.

Este nomenament produirà efectes econòmics i administratius des de l'1 de setembre de 2024 o, si és el cas, des de la data de presa de possessió corresponent, sent des d'eixa data el règim jurídic aplicable, el que establix la legislació vigent per a les persones funcionàries en pràctiques, que es mantindrà fins a la finalització del període de pràctiques.

Aquelles persones seleccionades que no s'hagueren incorporat als destins adjudicats s'entendrà que han renunciat al procediment selectiu per a ingrés en el cos de mestres, excepte les persones aspirants a les quals s'haja concedit un ajornament per a la incorporació a la realització de les pràctiques.

*Segon*

Els nomenaments efectuats en virtut d'esta resolució queden condicionats al compliment dels requisits que s'establixen en la base 2 de l'Orde 11/2023, de 19 de desembre. A este efecte, una vegada comprovada la documentació justificativa dels requisits de participació de les persones aspirants seleccionades, d’acord amb el que es disposa en la base 10 de l'orde referida, quedaran anul·lades les actuacions dels qui no hagen acreditat complir algun dels requisits exigits, i quedarà, per tant, sense efectes este nomenament.

*Tercer*

El règim dels funcionaris en pràctiques serà el que establix el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, pel Reial decret 276/2007, de 23 de febrer, i la resta de normativa aplicable per als funcionaris en pràctiques, sempre que estiguen exercint un lloc docent.

*Quart*

De conformitat amb la base 12.4 de l'orde de la convocatòria, procedix estimar la sol·licitud presentada i declarar en situació d'ajornament legal de la fase de pràctiques, per a la realització de la fase de pràctiques en el pròxim curs 2025-2026, les persones aspirants esmentades en l'annex II de la present resolució.

Amb la finalitat d'efectuar la fase de pràctiques, per al pròxim curs 2025-2026 les persones que figuren en l'annex II hauran de participar en el procediment d'esta direcció general, d'assignació de vacants que s'establisca a este efecte.

Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la Direcció General de Personal Docent de la Conselleria d'Educació, Universitats i Ocupació, en el termini d'un mes comptat des de l'endemà de la seua publicació, de conformitat amb el que establixen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa, sense perjuí de qualsevol altre que s'estime convenient.

  

València, 30 d'agost de 2024

Sonia Amelia Sancho de Vicente

Directora general de Personal Docent

Esta disposició conté annexos. Consulteu-ne la versió en PDF.